IMF คาดเศรษฐกิจเอเชียปี 58 โต 5.6% แม้เศรษฐกิจจีนชะลอตัว
IMF คาดเศรษฐกิจเอเชียปี 58 โต 5.6% แม้เศรษฐกิจจีนชะลอตัว
7 พ.ค. 2558

กองทุนการเงินระหว่างประเทศ (IMF) เปิดเผยว่า IMF คาดเศรษฐกิจเอเชียจะขยายตัว 5.6% ในปี 2558 โดยการฟื้นตัวของเศรษฐกิจอินเดียและญี่ปุ่นจะช่วยชดเชยการชะลอตัวของเศรษฐกิจจีน
นักเศรษฐศาสตร์ IMF ได้แสดงความกังวลเกี่ยวกับการขยายตัวที่อาจจะอ่อนแรงลง หากรัฐบาลในภูมิภาคไม่สามารถตามสถานการณ์ที่เปลี่ยนแปลงไปได้ พร้อมกับชี้ว่า ปัจจุบัน เป็นช่วงเวลาที่จะต้องเตรียมระมัดระวังมากกว่าที่จะตื่นตระหนก
ทั้งนี้ IMF คาดว่า เศรษฐกิจเอเชียแปซิฟิคจะขยายตัว 5.5% ในปี 2559 ส่วนการขยายตัวของเศรษฐกิจเอเชียในปี 2557 นั้น ลดลงมาอยู่ที่ 5.5% ในปี 2557 จากระดับ 5.9% ในปี 2556